Diari Oficial de la Generalitat Valenciana


Sumari del DOGV 5904, del 01-12-2008 (2008/13063)

ORDE de 19 de novembre de 2008, de la Conselleria d'Educació, per la qual es modifica l'autorització de l'Escola Infantil Municipal d'Ondara.
---------------------------------------------------------------------------------------------------------------------------------------------

### Dades del document

Número de DOGV
:   5904

Data del DOGV
:   01-12-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13715


Data del document
:   19-11-2008

Organisme emissor
:   Conselleria d'Educació

Tipus de document
:   Ordre

Descriptors 

:   * Ondara
    * administració local
    * educació preescolar
    * centre d'ensenyament
    * ensenyament públic

ORDE de 19 de novembre de 2008, de la Conselleria d'Educació, per la qual es modifica l'autorització de l'Escola Infantil Municipal d'Ondara. [2008/13752]  
L'expedient ha sigut iniciat a instància del representant de l'Ajuntament d'Ondara, entitat titular de l'Escola Infantil Municipal d'Ondara, situada al carrer Lepanto, 17, de la citada localitat i amb número de codi 30343000, per la qual sol·licita la modificació de l'autorització, per canvi ús d'una unitat per a xiquets d'1 a 2 anys, que passa a utilitzar-se per a xiquets de 2 a 3 anys.  
El 17 de desembre de 2003 es va subscriure un conveni entre la Generalitat Valenciana (Conselleria de Cultura, Educació i Esport) i l'Ajuntament d'Ondara (Alacant) amb què es creava l'Escola Infantil de primer cicle, de titularitat municipal, en Ondara, per a impartir ensenyaments d'Educació Infantil de primer cicle amb 3 unitats i un màxim de 43 llocs escolars.  
En la clàusula sèptima del citat conveni s'autoritza el conseller de Cultura, Educació i Esport a aprovar mitjançant orde, qualsevol modificació que es produïsca en les ensenyances, instal·lacions i la resta de requisits que ha de reunir el centre.   
Per Orde de 7 de desembre de 2007, de la Conselleria d'Educació, es va modificar l'autorització de l'Escola per canvi d'ús de les unitats autoritzades, quedant el centre configurat amb 4 unitats i un màxim de 53 llocs escolars.  
Per Orde de 13 de juny de 2008, de la Conselleria d'Educació, se va modificar l'autorització de l'Escola per ampliació de les unitats autoritzades, quedant el centre configurat amb 4 unitats; 3 unitats pe a xiquets d'1 a 2 anys i 1 unitat per a xiquets de 2 a 3 anys, amb un màxim de 58 llocs escolars.  
La Direcció General d'Ordenació i Centres Docents va declarar, a través de la Resolució de data 29 de juliol de 2008, l'adequació de les instal·lacions proposades, quant a espais educatius es referix, al que disposa la legislació aplicable, per la qual cosa, l'autorització d'obertura i funcionament ha d'ajustar-se a allò disposat a l'article 6.3 del Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.   
Tenint en compte que els requisits de titulació del professorat per a la configuració que ara se sol·licita són els mateixos que per a la configuració actualment autoritzada.  
Vista la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 2/2006, de 3 de maig, d'Educació (BOE 04.05.2006); el Reial Decret 1.004/1991, de 14 de juny (BOE de 26.06.91), pel que fa als requisits mínims d'instal·lacions per a l'Educació Infantil, primer cicle i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyances de règim general no universitàries.  
Fent ús de les atribucions que em conferix l'article 28.e) de la Llei 5/1983, de 30 de desembre, del Consell.  
Vista la proposta de la Direcció General d'Ordenació i Centres Docents,  
ORDENE  
Únic  
Aprovar la modificació de l'autorització de l'escola que a continuació s'indica, en els termes que s'hi especifiquen:  
Denominació genèrica del centre: Escola Infantil  
Denominació específica del centre: Municipal  
Domicili: c/ Lepanto, 17  
Localitat: Ondara  
Província: Alacant  
Codi: 04639145  
Titular: Ajuntament d'Ondara  
Modificació que s'autoritza:   
S'autoritza el canvi d'ús d'una unitat d'Educació Infantil, primer cicle, per a xiquets d'1 a 2 anys, que passarà a utilitzar-se per a xiquets de 2 a 3 anys, de manera que el centre queda configurat, en la seua totalitat, amb la següent composició:  
4 unitats d'Educació Infantil, primer cicle, amb 61 llocs escolars, distribuïts de la següent manera:  
2 unitats per a xiquets d'1 a 2 anys, amb 26 llocs escolars  
2 unitats per a xiquets de 2 a 3 anys, amb 35 llocs escolars.  
DISPOSICIÓ ADDICIONAL  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present orde tindrà efectes el dia de la seua publicació en el Diari Oficial de la Comunitat Valenciana, no obstant els seus efectes s'entenen referits a l'inici del curs acadèmic immediatament següent al de la data de la present orde.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua notificació o publicació, segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació o publicació segons corresponga.  
València, 19 de novembre de 2008  
El conseller d'Educació,  
ALEJANDRO FONT DE MORA TURÓN